jeg havde min kat alene de første 3 år... han havde det fint med at være alene - kunne sagtens være alene hjemme det meste af dagen... Han kunne også flere dage hvis bare der kom en og gav ham mad... han elskede da at blive nusset men han hyggede sig fint ellers.. fik så en anden kat som selskab - og ja de hyggede sig... men tror nu stadig at de begge 2 syntes det var federe at være alene...
... der er jo stor forskel på, at anskaffe sig 2 killinger og at sammenføre en voksen med en anden. Er ikke et sekund i tvivl om, at de har mest glæde af en artsfælle, hvis de er vant til det fra starten.
Det er så noget pjat at landkatte har problemer med at affinde sig med at være inde. Alle dem vi har afsat til indekatte har alle afklimatiseret sig ganske hurtigt.
vi snakkede faktisk om det mon ikke var bedst at anskaffe sig 2 katte, så de kunne underholde sig sammen. Det lyder jo til at det er bedst. Pony-mor, egentlig vil jeg give dig ret i at man kun skal købe katte hvis man kan tilbyde dem et ude liv, men som en anden skriver i tråden, så er der katte, der abselut ikke egner sig til at være ude katte...også er min værste frygt at finde min kat kørt over, så længe vi bor her i kbh området. Vi vil ihvertfald prøve at kigge ud på et internat og kigge på nogle, og ellers ser vi hvad vi falder over via dba eller lign.
Inde- eller udekatte/andre dyr? 1 eller flere katte/andre dyr? Jeg tror det handler om ens syn på dyr i al almindelighed. Vores hunde har i andres øjne haft en dejligt hundeliv. 3 gåturer hver dag - en af dem altid ind i bilen og i skoven. Hundetræning, næsten fri adgang til haven, hundelege i haven, med mange steder, osv osv. Hunden er et dyr som har knyttet sig til mennesker, så hundens familie bliver en del af flokken. Men da vores datter begyndte at ride B-stævner og havde 2 ponyer, var der ikke det samme nærværd omkring hunden og hun blev en konstant kilde til dårlig samvittighed. Ikke fordi vi stoppede helt med at aktiverer hende, men vores fokus flyttede sig. Fugle vil jeg ikke have. Kan ikke holde tanken ud om, at have et dyr, som ikke kan bevæge sig naturligt. I min verden skal fugle flyve frit. Vi vil aldrig som mennesker erstatte noget som helst for en fugl, set ift et frit liv. Kaniner, hamstre og andre små pelsdyr, skal i min verden leve i familier og flokke, grave gange og lave huller og kunne spurte rundt. Jeg får helt ondt i maven af, at se en kanin sidde i et lille bur. Vi vil som mennesker aldrig blive en del af deres flok. Katte er i min verden ikke sofapuder, måske er nogen racer avlet til det, ved det ikke. At anskaffe sig en kat og fratage den muligheden for frisk luft og nyde solens stråler - kunne jeg aldrig gøre. Jeg ville føle mig frygtelig egoistisk og den dårlige samvittighed ville dunke mig i hovedet morgen, middag og aften. Katte er også rovdyr og den stimulation nægter jeg at give dem, gennem indkøbte undulater og mus fra nærmeste dyrehandel. Mht at leve i flok er katte en sjov mellemting. Gør du dig fortjent til det, kan du blive et højt skattet medlem af flokken ellers kan du få et hvæs, hvis du kommer for tæt på. Nu har vi haft mange katte og mindst 2 af gangen. Den glæde de har af hinanden ville jeg aldrig fratage dem. Mad og vand og et klap når vi gider er ikke nok for noget dyr. Selvfølgelig holder vi dyr for vores egen skyld. Men vil man kun holde dyr helt for egne behov og ikke give dyret noget af det dyret har brug for. Så skal man vente med at anskaffe sig dyr eller helt at undlade det. Hvem ville holde hest på samme måde som nogen holder indekatte? Ja - det er så mine hjemmestrikkede grænser og meninger om at holde dyr - hvor går dine?
Har I pengene, vil jeg anbefale jer at købe to racekatte. Racekatte har været indekatte i generationer, og man kan købe en kat, der passer til det indeliv, man selv foretrækker, lige fra flegmatiske langhårskatte, der kræver daglig pelspleje, til yderst livlige orientalske katte, der kræver at være med til alt, hvad I foretager jer. (min siameserhun kræver pt at sidde oven i tastaturet, mens jeg skriver her   ). Brug lidt tid på at finde den rigtige kat, der passer lige netop til jer. Og god fornøjelse 
Jeg tror faktisk jeg er ret enig med dig. Men morale er godt og dobbelmorale er endnu bedre  Vi har netop fravalgt kaniner, chincillaer etc, som jeg rigtig gerne ville have, pga hverken kæresten eller jeg, syntes om at de kun kan bevæge sig 1mX½m. Men omvendt, så tror jeg (desværre) at det er blevet så normalt for mig, at folk i lejlligheder har indekatte. Også savner jeg bare helt enormt noget andet liv end kæresten i lejligheden. Det mest ironiske er, at det faktisk var kærestens ide at vi måske anskaffede os sådan en fætter/fætterinde. -Vi overfalder nemlig altid andre folks dyr, når vi er ude hos andre. Hvor ofte/hvordan fodre i egentlig jeres katte? Vi er blevet rådet til alt fra 2 gange daglig, til at der står mad dagen lang.
Jeg kan rigtig godt forstå, at du gerne vil have dyr.  Jeg synes bare at det er så vigtigt, at man tænker sig godt og grundigt om, før man anskaffer sig dem. Finder ud af hvad man selv kan leve med, hvad dyret kan leve med og at det er for rigtig mange år frem i tiden man forpligtiger sig. Vores sidste katte blev 15, 16 og 18 år gamle og vores sidste hund blev 12 år. Det er rigtig mange år, at forpligtige sig i - især når man er ung. Hvordan har du det med tanken om, at katten aldrig får frisk luft eller skal mærke solen skinne på sig?
Killinger anskaffes bedst i par - og så kan man godt sælge sit tv!  Høje klatretræer med hængekøjer er et hit, der er KØ til hængekøjerne her i huset. Fordelen med katte frem for hunde er, at man KAN godt hælde rigeligt mad op og tage bort en weekend. Hvor tit de skal fodres afhænger af kattene, mine fedebamser er nødt til at have afmålte portioner, dvs. de spiser ikke det hele når jeg serverer x2 men der er dog tomt til næste måltid. Har man ikke meget plads, så sørg for mere i højden - så en gang billeder af et hus hvor der var en hylde hele vejen rundt under loftet med ramper op og ned som kattene kunne rende på og ligge og flyde på hjørnehylder. Men det kommer selvfølgelig an på, hvor stilfuldt man har indrettet sig. Det kan også være at favoritpladsen bliver i reolen bag bøgerne, i vasketøjskurven osv... Endelig er der jo rent faktisk nogen som lærer sine katte at gå tur i sele og flexline. :Pia
Jeg kan sagtens se det fra din side, og normalt ville jeg også have det sådan. Nu er jeg punkt et efterhånden ikke vildt ung mere. Jeg har en fuldstændig klar linie over hvordan min fremtid ser ud. -Den inkludere bla huskøb, hvor vi allerede nu er igang med at finde et hus. -Så det vil formentlig aldrig blive en indekat hele dens liv. -Kun hvis den ikke ville trives som udekat. Jeg er overbevist om, at jeg kan give en kat et bedre liv, end nogle andre, som tilgengæld kan give den et udeliv. Jeg går meget op i, om det er en kat, hund eller hest, at dyret bliver aktiveret og holdt så godt som det er muligt. Både kæresten og jeg er bidt af et galt dyr, vi overfalder venner og families dyr, når vi er på besøg, vi har sågar begge nogen gange fået afvide, at folk tror vi kun kommer pga dyrene. Ingen af os bryder os om kaniner, chincillaer og lign, som bliver holdt i virkelig små bure, med korte daglige løbeture på et stuegulv. Jo det er måske stadig meget egoistisk af os, at vi ønsker os et dyr, som vi kan kaste vores kærlighed på, men jeg tror og håber, at vi kan passe dette dyr, så det ikke lider overlast. Mht tidshorisonten, ja så gælder det samme vel om det er en hest, hund eller kat?? Jeg er meget imod brug og smid væk, så jeg ville ikke engang overveje at købe mig et dyr, hvis jeg ikke vidste at jeg kunne beholde det, også selvom kæresten og jeg fx gik fra hinanden eller lign. Af samme årsag kigger jeg også først hest nu, hvor jeg har en fast god lønning!
Min velvoksne genbrugskat har det helt fint med at være alenekat i en 2-værelses med altan. Han er vældig godt tilpas med at hans madmor for tiden har det med at tage nogle lange middagslure sammen med ham - det passer ham bedst hvis han kan holde hende halvvågen, så hun lige er bevidst nok til at nusse ham på maven. Han får et flip midt om natten og skal lige gøre opmærksom på at han altså er et vældigt vilddyr, der burde ud og strejfe. Det varer ca. 10 minutter... Iøvrigt har han for nyligt opdaget at man godt kan sove under dyner.   Jhez
har selv to stk og det synes jeg absolut at man skal have. Derudover skal du sørge for at få en kat, som ikke har afprøvet udelivet. Dete r bestemt ikke alle katte som vil være inde hvis de har prøvet udelivet. Vores overbo måtte af med deres højtelsket kat, da den hele tiden stod ved døren/vinduet og miavede og det er bestemt ikke enestående.